
Tisztelt Képviselő-testület!

I. Előzmények:
A Kisalag Sport Club 2021. novemberében benyújtott kérelmében jelezte, hogy a 2022. évben várható dologi kiadásainak fedezésére 2.315.000, - Ft összegű, a várható beruházások megvalósításához 4.700.000, - Ft összegű támogatást szeretne kérni az Önkormányzattól. Fót Város Önkormányzata az átmeneti költségvetés elfogadásakor 4.000.000, - Ft összegű támogatásról döntött a sport club részére, mely kifizetésre került 2022. januárjában.
II. A döntéshez szükséges információk, tájékoztatások:

A Kisalag Sport Club elnöke 2022. május 3-án kérelemmel fordult az Önkormányzathoz, hogy a 2022. évben további 2.000.000, - Ft támogatás nyújtását kérje az alábbi indokokra tekintettel.

A költségvetés tervezésekor az idei és a tavalyi áremelkedések miatt jelentős mértékben növekedtek a Kisalag Sport Club kiadásai.
A 2022. évre TAO pályázaton az alábbi összegeket nyerte a Club:
· 6 563 443.- Nyílászáró, cserepad és kerítés építésére (2022.)
· 1 824 000.- Csapatfelszerelésre (2023.) 
Mivel ezen árajánlatok a 2021. évben készültek, az azóta eltelt időszakban jelentős áremelkedések voltak. 30-50 %-kal emelkedtek mind az anyagárak, mind a munkadíjak. Illetve a kivitelező cég az első megbontások után többlet munkák elvégzését realizálta az épület állapota és kora miatt.

Időközben a tavalyi évben beszerzett használt fűnyíró traktor /hidrosztatikus váltó/ meghibásodása végett javíthatatlanná vált, vagyis a javítása többe kerülne, mint a megvásárlása, ezért egy immár új garanciális traktor vásárlását tervezzük, melyet plusz kiegészítőkkel lehet felszerelni: például fűszellőztető, trágya és fű szóró, fű henger stb. 

Idén tervezzük még a lelátó és védő korlátok kiépítését, illetve a szennyvíz csatorna bekötést, hogy jövőre a tereprendezést megtudjuk valósítani.

A többletköltségek egy részét meg tudjuk oldani saját forrásból, illetve a többletmunkák egy részét társadalmi munkában szeretnénk elvégezni, de ahhoz hogy az elkezdett munkálatokat be tudjuk fejezni kérném szíves segítséget, hozzávetőleg 2.000.000,- Ft támogatásra lenne szüksége a Sport Clubnak. 

A szükséges fedezet az Önkormányzat 2022. évi költségvetésének – az ezt a fedezet tételt is előirányzó – I. módosítása során, annak – az ezt a fedezet tételt továbbra is tartalmazó formában történő – elfogadása és hatályba lépése esetén a költségvetés működési támogatások államháztartáson kívülre előirányzatán biztosításra kerül.
Fentiekre tekintettel az alábbi határozati javaslatot elfogadását javaslom a Tisztelt Képviselő-testületnek.

III. Határozati javaslat:
…/2022. (V.26.) KT-határozat

[bookmark: _Hlk83885310]Fót Város Önkormányzat Képviselő-testülete jóváhagyja a Kisalag Sport Club támogatási kérelmét és egyben felhatalmazza a Polgármestert, hogy az Önkormányzat 2022. évi költségvetésének a támogatáshoz szükséges fedezet tételt is előirányzó I. módosításának – az ezt a fedezet tételt továbbra is tartalmazó formában történő – elfogadását és hatályba lépését követően a támogatási szerződést aláírja.

Felelős: polgármester
Határidő: 2022. június 15.

Jogszabályi hivatkozás: 
· az Önkormányzat 2022. évi költségvetéséről szóló 6/2022. (II.25.) önkormányzati rendelet
· az államháztartáson kívülre folyósított pénzügyi támogatásokról és államháztartáson kívüli forrás átvételéről szóló 7/2022. (II.25.) önkormányzati rendelete

Az előterjesztés mellékletei:
1. melléklet: Kisalag Sport Club támogatási kérelme

